CELEX: 62015TN0029
Language: et
Date: 2015-01-21 00:00:00
Title: Kohtuasi T-29/15: 21. jaanuaril 2015 esitatud hagi – International Management Group versus komisjon

9.3.2015   
            
            
               ET
            
            
               Euroopa Liidu Teataja
            
            
               C 81/28
            
         21. jaanuaril 2015 esitatud hagi – International Management Group versus komisjon
   (Kohtuasi T-29/15)
   (2015/C 081/36)
   Kohtumenetluse keel: inglise
   
      Pooled
   
   
      Hageja: International Management Group (Brüssel, Belgia) (esindajad: Solicitor M. Burgstaller ja Solicitor C. Farrell ja Barrister E. Wright)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 7. novembri 2013. aasta rakendusotsuse 2013. aasta iga-aastase tegevusprogrammi kohta muudetud lisa, milles soodustatakse Birma rahastamist Euroopa Liidu üldeelarvest, mis võeti vastu 16. detsembril 2014; ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               —
            
            
               Esimene väide, et komisjon ei tõendanud, et hageja ei vasta 2002. aasta finantsmääruse (1) artikli 53 puntides d ja l ja 2012. aasta finantsmääruse (2) artikli 60 lõikes 2 sätestatud tingimustele.
            
         
               —
            
            
               Teine väide, et hageja konto-, auditi-, sisekontrolli- või hankesüsteemidele kohaldatud standardites ei olnud mingeid muudatusi, mis õigustaksid Euroopa Komisjoni otsust, milles järeldati, et hagejale ei saa eelarve täitmise ülesandeid enam usaldada.
            
         
               —
            
            
               Kolmas väide, et komisjon ei täitnud oma kohustust järgida hea halduse ja usaldusväärse finantsjuhtimise põhimõtet.
            
         
               —
            
            
               Neljas väide, et komisjon rikkus läbipaistvuse põhimõttega seotud kohustusi.
            
         
               —
            
            
               Viies väide, et komisjon ei näinud ette hagejale hüvitise maksmise korda.
            
         
               —
            
            
               Kuues väide, et komisjon ei täitnud põhjendamiskohustust.
            
         
               —
            
            
               Seitsmes väide, et vaidlustatud meetmete vastuvõtmine rikub hageja õigust õiguspärasele ootusele.
            
         
      (1)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT L 248, lk 1, ELT eriväljaanne 1/4, lk 74), muudetud.
   
      (2)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, lk 1).